เมื่อ2วันก่อน หนูมีกิจกรรมแข่งวิ่งที่รร. แล้วตัวเองก้ลงแข่ง พอหนูกลับมาบ้าน หนูมีอาการปวดกล้ามเนื้อตรงหน้าท้อง2ข้าง ละก้ชายโครงทั้ง2ข้าง และก้จุกเสัยดที่กลางหน้าอกมาก นอนตะแคงหรือนอนคว่ำ หรือเอามือไปกดเบาๆดู ก็จะมีอาการปวด ต้องทำยังไงดีคะ
สวัสดีค่ะ อาการปวดดังกล่าวมา อาจจะเกิดจาก กล้ามเนื้ออักเสบจากการใช้งาน เป็นลักษณะปวดเมื่อย สัมพันธ์กับการใช้งาน ในช่วงที่อักเสบถ้าใช้งานกล้ามเนื้อมัดนั้นก็จะปวด ถ้ามีประวัติการใช้งานชัดเจนดังกล่าวมา นึกถึงสาเหตุนี้ที่สุดสาเหตุอื่นๆเช่น การมีปลายประสาทอักเสบ มักเป็นปวดแบบจี๊ดๆ เป็นมากขึ้นเมื่อมีการไปกดทับตำแหน่งที่มีเส้นประสาท หรือปวดจากอวัยวะภายในช่องท้องเช่นตับหรือถุงน้ำดี กระเพาะอาหารอักเสบ แต่ก็ไม่ควรปวดหลายบริเวณ หรือมือกดไปแล้วปวดมากขึ้นในระหว่างนี้ควรหลีกเลี่ยงการใช้งานกล้ามเนื้อมัดนั้นๆในช่วงที่มีการอักเสบ อาจจะงดการออกกำลังหรือการนั่งทับไปก่อน รับประทานยาแก้ปวด หรือยาแก้อักเสบที่ไม่ใช่สเตียรอยด์เพื่อบรรเทาอาการหากพักการใช้งานแล้วอาการไม่ดีขึ้น ปวดมากขึ้นเรื่อยๆ จนใช้ชีวิตประจำวันไม่ได้ ควรรีบไปพบแพทย์เพื่อหาสาเหตุเพิ่มเติมค่ะ